NAVODILA ZA IZDELAVO SEMINARSKE NALOGE ZA OBE SKUPINI GOSPODINJSTVA 6. RAZRED

v tednih od 30. marca do 3. aprila in od 6. do 10 aprila:

**PRAVILNO RAVNANJE Z ODPADKI**

V tednu, ki je pred tabo za gospodinjstvo napiši seminarsko nalogo na temo ODPADKI. Že pri predstavitvi ocenjevanja si bil-a obveščen-a, da bo predstavitev plakata ena izmed ocen pri gospodinjstvu.

Ker so razmere zdaj drugačne, boš namesto plakata napisal-a seminarsko nalogo. Predstavil-a jo boš v šoli, ko se vrnemo. Lahko jo oblikuješ v s pomočjo wordovega dokumenta ali pa jo napišeš lastnoročno.

Vsa gospodinjstva na škofjeloškem ločujemo odpadke po navodilih Loške komunale. Lahko si ogledaš spletno stran Loške komunale: loska-komunala.si, kjer v zavihku ODPADKI poiščeš odstavek: ODPADKI IN PREPREČEVANJE NASTAJANJA ODPADKOV.

Ko boš pisal-a seminarsko nalogo, se najprej odloči za naslov. Na voljo so ti naslovi:

1. PAPIR
2. STEKLO
3. EMBALAŽA
4. NEVARNI ODPADKI
5. OSTANEK ODPADKOV
6. BIOLOŠKI ODPADKI

**IZBERI SAMO EN NASLOV!**

**Kaj mora vsebovati seminarska naloga;**

1. Kaj spada v izbrane odpadke in kaj tja ne sodi.

2. Poišči morebitne zanimivosti (primer: možnosti ponovne uporabe – sekundarne surovine, izdelek).

3. Seminarsko nalogo likovno opremi: z risbami ali sličicami iz reklamnih letakov, če jih še imate, z nalepkami iz odpadkov in podobno. Ne tiskaj slik iz interneta, ker tudi pri nalogi moraš biti ekološki-a!

Uporabi svojo domišljijo, svinčnike, barvice, sličice, da bo naloga tudi lepo izgledala.

4. Ne pozabi na naslovnico, avtorja, navedba virov (učbenik, reklamni letaki, splet, lastne risbe itd.)!

Uspešno delo ti želimo učiteljice gospodinjstva.

Ana Mirtič, Katja Vilfan, Katarina Peternelj